BRĪVĪBAS PIEMINEKĻA UN RĪGAS BRĀĻU KAPU PADOME

2023. gada 21. aprīlis

Nacionālā kultūras mantojuma pārvalde Rīgā, Mazajā pils iela 19

**Par valsts budžeta līdzekļu izlietojuma atskaitēm Brīvības pieminekļa un Rīgas Brāļu kapu apsaimniekošanā**

(Iesniedzējs: Nacionālā kultūras mantojuma pārvalde)

Rīgas pašvaldības aģentūra “Rīgas pieminekļu aģentūra” (turpmāk – Aģentūra) Nacionālajā kultūras mantojuma pārvaldē (turpmāk – Pārvalde) iesniegusi atskaites par valsts pārvaldes deleģētā uzdevuma izpildi laika posmam no 01.01.2023. līdz 31.03.2023. Izvērtēšanai 2 atskaites - par 4147,57 euro un 66 081,28 euro.

Pamatojoties uz Brīvības pieminekļa un Rīgas Brāļu kapu likuma 8. panta ceturtās daļas 3. punktu, 18.04.2023. Padomei e-pastā nosūtīts lūgums izvērtēt valsts budžeta līdzekļu izlietojumu un sniegt viedokli līdz 21.04.2023. pl. 11.00, nosakot, ka nesaņemot atbildi līdz noteiktajam laikam, tiks pieņemts, ka atskaites saskaņotas pēc noklusējuma.

19.04.2023. saņemta Finanšu ministrijas pārstāves Padomē Ž. Zvaigznes atbilde: ”*Finanšu ministrija savas kompetences ietvaros ir izskatījusi atskaites par valsts budžeta līdzekļu izlietojumu pielikumā (par 4147,57 euro (par 2022.gada finansējumu) un par 66 081,28 euro (par 01.01.2023.–31.03.2023.) un informē, ka iebildumu nav*”.

21.04.2023. saņemta biedrības "Brāļu kapu komiteja" valdes locekļa D. Bērziņa atbilde par atskaišu saskaņošanu bez iebildumiem.

Padomes priekšsēdētājs V. Zatlers

(paraksts\*)

Padomes sekretāre D. Toc-Macāne

(paraksts\*)

\*Dokuments ir parakstīts ar drošu elektronisko parakstu un satur laika zīmogu